system: Persuna:
- vegliadetgna: > 70 onns
- schlattaina: feminin
- liug: Ruschein, derivonza: Foppa

question: Actividads dil di - Tgei fas ti la damaun, igl avonmiezdi, il suentermiezdi, la sera ... ?

answer: Avon solver gia fetsch jeu zacontas minutas gimnastica. Sche l'aura ei buna gaudel jeu suenter da solver giuado e guder il sulegl e las bellezias che circumdeschan nus e far patgific.  Avonmiezgi eis ei da rispunder e-mails, far cumissiuns, far intec il tener-casa e leger la gasetta. Suentermiezgi tonscha ei magari per ina spassegiada ni ina viseta. E lu dat ei da preparar per cuors che jeu dundel a persunas che scrivan lur autobiografia tenor in concept logoterapeutic, ni ch'ei dat da preparar zatgei per in'autra occurrenza ni per in auter project socio-cultural. La sera suenter tscheina e gia duront tscheina eis ei bi da prender temps per discuors, telefons, leger ni tedlar radio e mirar televisiun - e mintgaton ir or da casa ad ina occurrenza culturala.